Στήβεν Γκάρντινερ

* Για τον Άγγλο επίσκοπο του 16ου αιώνα δείτε Στέφανος Γκάρντινερ.

Ο Στήβεν Γκάρντινερ (αγγλ. Steven Gardiner, γενν. 12 Σεπτεμβρίου 1995) είναι αθλητής του στίβου από τις Μπαχάμες και συγκεκριμένα δρομέας ταχύτητας (σπρίντερ), που ειδικεύεται στον δρόμο των 400 μέτρων και στον δρόμο των 200 μέτρων. Είναι ο χρυσός Ολυμπιονίκης των 400 μέτρων στο Τόκιο και ο παγκόσμιος πρωταθλητής του 2019 στο ίδιο αγώνισμα, ενώ είχε κατακτήσει και το αργυρό μετάλλιο στο Παγκόσμιο Πρωτάθλημα Στίβου 2017. Ο χρόνος του στον τελικό αγώνα του Πρωταθλήματος του 2019, 43,48 δευτερόλεπτα, παραμένει από τότε το εθνικό ρεκόρ της χώρας του και τον καθιστά τον έκτο ταχύτερο άνδρα στα 400 μέτρα. Ο αθλητής κατέχει επίσης το ρεκόρ για τις Μπαχάμες στα 200 μέτρα, με επίδοση 19,75 δευτερόλεπτα.

 Τα πρώτα χρόνια 
Ο Γκάρντινερ γεννήθηκε στο Μέρφυ Τάουν του διαμερίσματος Κεντρικό Άμπακο, στις Μπαχάμες.Stubbs, Brent (20.4.2015): «Steven Gardiner Clocks Personal Best In 400m To Qualify For Iaaf Worlds» . Tribune 242. Retrieved on 14 June 2015. Ως έφηβος, ο Στήβεν ήταν ανταγωνιστικός παίκτης στην πετοσφαίριση, αλλά έτρεχε και στον στίβο, όπου ήθελε να αγωνισθεί στα 100 μέτρα. Ωστόσο ο γυμναστής του σχολείου του είχε τη γνώμη ότι το μεγάλο ύψος του ήταν καταλληλότερο για τα 400 μέτρα."Getting to Know Steven Gardiner." Youtube, IAAF Diamond League, 11 May 2018, Getting to know Steven Gardiner . Εγγράφηκε στο σχολείο του μικρού νησιού Μουρ, όπου εντάχθηκε στον σύλλογο στίβου «Exterminators», με προπονητή τον πάστορα Άντονυ Γουίλιαμς.

Παραπομπές

Εξωτερικοί σύνδεσμοι

 Steven GARDINER


Κατηγορία:Δρομείς ταχύτητας 
Κατηγορία:Αθλητές στίβου από τις Μπαχάμες 
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου